Enginn lax fyrsta daginn - aðeins silungur Enginn lax kom á land í Norðurá í gær á opnunardeginum í ánni og jafnframt fyrsta laxveiðidegi sumarsins . Stjórnarmaður í opnunarholli SVFR sem Skessuhorn ræddi við í gærkvöldi sagði veiðiskapinn ganga mjög rólega . Bjarni Júlíusson , formaður SVFR setti í lax í gær en missti hann eftir stutta baráttu á Eyrinni fyrir neðan Laxfossinn , en fiskurinn tók appelsínugula Kröflu og var mjög stutt á . Einn silungur kom á land fyrsta daginn . Mikið vatn er í ánni en það er kalt og við þær aðstæður er laxinn oft lítið fyrir að hreyfa sig . Opnunarholl árinnar í fyrra fékk heldur engan fisk fyrsta daginn , en þrátt fyrir það var metár í veiði í Norðurá . E.t.v. er því engin veiði fyrsta daginn lukkumerki ? Á myndinni er Bjarni Júlíusson , en hann missti lax á Eyrinni í gærdag .